Sourou-Migan Apithy
<s>Sourou-Migan Marcellin Joseph Apithy (Porto-Novo, 8. travnja 1913. – Pariz, 3. prosinca 1989.) bio je beninski političar, aktivan u periodu Republike Dahomej.</s><s>Apithy je bio jedan od najvažnijih političara u procesu osamostaljenja Dahomeja od Francuske, a služio je kao premijer i predsjednik.</s>

<s>Rođen u Porto-Novu 1913. godine, Apithy je srednju školu završio u Bordeauxu, nakon čega je upisao političke nauke u Parizu.</s><s>Studirao je trgovinu, nakon čega se zaposlio u jednoj francuskoj kompaniji u Zapadnoj Africi kao računovođa.</s><s>Po završetku fakulteta, aktivirao se u dahomejskoj politici dok je njegova zemlja još uvijek bila francuska kolonija.</s><s>Nakon ustavnih i administrativnih reformi u Parizu nakon Drugog svjetskog rata, Apithy je postao zastupnik Dahomeja i Togolanda u Ustavotvornoj skupštini u Parizu, koja je radila na Ustavu Četvrte Republike.</s><s>Apithy je bio dio grupacije u Francuskoj školovanih afričkih političara, zajedno s, među ostalima, Senghorom i Houphouëtom-Boignyjem, koja je imala značajan utjecaj na kreiranje francuske poslijeratne kolonijalne politike.</s><s>Tokom 50-ih godina, Apithy, Hubert Maga i Justin Ahomadégbé-Tomêtin postaju tri najmoćnija političara u Dahomeju, čija je unutarnja politika bila pod snažnim utjecajem etničkog regionalizma; Apithy je uživao podršku Joruba na jugoistoku, dok su Maga i Ahomadégbé-Tomêtin držali sjever (uz podršku Bariba), odnosno jugozapad (uz podršku Fona).</s><s>Apithy je istovremeno bio i zastupnik u Narodnoj skupštini u Parizu, a uživao je ugled političkog oportunista koji je lako mijenjao strane ako bi odgovaralo njegovim potrebama.</s>

<s>Godine 1957. postao je potpredsjednik Vladinog savjeta, a naredne godine i predsjednik istog tijela; bila je to preteča funkcije premijera Dahomeja, koja će formalno biti utemeljena 4. prosinca 1958., kada je Apithy prihvatio imenovanje koje mu je predložio Hubert Maga.</s><s>Premijer je bio do 1959. godine, a već je 1960. godine postao potpredsjednik Dahomeja u mandatu Huberta Mage.</s>

<s>Interni nemirni doveli su do državnog udara 1963. godine, u kojem je svrgnut Maga.</s><s>Nakon što je pučist Christophe Soglo nakratko preuzeo vlast kao privremeni predsjednik, ista je 1964. godine predana upravo Apithyju, koji je trebao stabilizirati situaciju.</s><s>Međutim, nakon što je i to propalo, Apithy je 27. studenog 1965. godine podnio ostavku, a nedugo zatim je vojska ponovo preuzela kontrolu u zemlji.</s><s>Apithy je pobjegao u Pariz, gdje je ostao sve do 1970. godine, kada se vratio u sam vrh dahomejske politike kao član tročlanog predsjedničkog vijeća, zajedno s Magom i Ahomadégbéom-Tomêtinom.</s><s>Iako u ovoj iteraciji Apithy nikada nije preuzeo dužnost predsjednika, bio je aktivan član vladajuće strukture koja je dobila nadimak "Troglava neman", a bila je točna preslika one iste vladajuće strukture koja je vladala Dahomejom početkom 60-ih godina.</s>

<s>"Troglava neman" vladala je Dahomejom do 1972. godine, kada je svrgnuta u puču, čiji je predvodnik bio Mathieu Kérékou.</s><s>Sva tri člana vijeća su uhapšeni te su u zatvoru proveli devet godina, sve dok ih Kérékou  1981. godube nije pustio na slobodu.</s><s>Apithy se tada preselio u Pariz, gdje je živio do svoje smrti 1989. godine.</s>

<s>Reference</s>

<s>Literatura</s>

<s>.
 .
 .
 .
 .
 .
.
 .
 .
 .
 .
 .
 .
 .</s><s>1st page on the French National Assembly website
 2nd page on the French National Assembly website</s>

<s>Beninski političari
Premijeri Benina
Predsjednici Benina
Francuski političari</s>

